jkorsvik/nowiki_second_scrape_merged huggingface dataset:
Narikala

Narikala (georgisk: ნარიყალა) er ei festning på en høyde i gamlebyen i Georgias hovedstad Tbilisi. Festninga ble oppført på 300-tallet under navnet Shuris-tsikhe. Den ble betraktelig utvida av umujjadene på 600-tallet og seinere av kong David IV (1089–1125). Mongolene ga den navnet Narin Qala («Den lille festninga»). Størsteparten av dagens yttervegger stammer fra 1500- og 1600-tallet. I 1827 ble deler av festninga ødelagt av et jordskjelv og revet. Ved den nedre delen av festninga ligger St. Nikolas-kirka.
Narikala er i dag et av Tbilisis mest kjente landemerker og et populært utsiktspunkt. I 2012 åpna det en taubane opp til festninga.
Danail Petrov

Danail Andonov Petrov (russisk: Данаил Андонов Петров; født 5. februar 1978 i Plovdiv) er en bulgarsk landeveissyklist. Han syklet for det profesjonelle kontinentallaget Caja Rural. Han har vært profesjonell syklist siden 2001.


== Meritter ==


== Referanser ==


== Eksterne lenker ==
(en) Danail Petrov – Olympedia 
(en) Danail Petrov – Sports-Reference (OL-resultater – arkivert) 
(en) Danail Petrov – ProCyclingStats 
(en) Danail Petrov – Cycling Archives 
(en) Danail Petrov – Cycling Quotient
Einar Gundersen d.y.

Einar «Jeisen» Gundersen (født 25. september 1915 i Skien, død 12. mai 1997 samme sted) var en norsk fotballspiller og politimann født i Skien. Han var nevø av Einar «Jeja» Gundersen. Einar «Jeisen» Gundersen spilte 12 år på Borgs A-lag og deretter noen år i Odd.

Einar «Jeisen» Gundersen debuterte på A-landslaget i 1939 mot Sverige i Stockholm. Han spilte i alt 4 landskamper.


== Referanser ==
Heia Jeisen! [Intervju] Porsgrunns Dagblad 30/1-1974, s. 5


== Eksterne lenker ==
(en) Einar Gundersen d.y. – WorldFootball.net 
(en) Einar Gundersen d.y. – EU-Football.info 
(no) Einar Gundersen d.y. – Norges Fotballforbund
Hernani Brôco

Hernâni Manuel Brôco Conceicão (født 13. juni 1981 i Torres Vedras) er en Portugisisk landeveissyklist. Han sykler for Efapel-Glassdrive.


== Meritter ==


== Referanser ==


== Eksterne lenker ==
(en) Hernani Brôco – ProCyclingStats 
(en) Hernani Brôco – Cycling Archives 
(en) Hernani Brôco – Cycling Quotient
Kyniska

Kyniska (gammelgresk: Κυνίσκα; født ca. 440 f.kr) var en gresk prinsesse fra Sparta. Hun ble den første kvinne som vant i antikkens olympiske leker.Kyniska ble født i år 440 f.Kr. og var datter av kongen av Sparta, Arkhidamos II, og dronning Eupoleia. Hun ble tidlig interessert i hestesport, og tok i 396 f.Kr. førsteplass i hestekappløpet i de olympiske leker. Hun deltok også fire år senere og gikk også den gang av med seieren.
Kvinner hadde ikke adgang til antikkens olympiske leker, men i hesteløpene gikk ikke vinnerkronen til kusken, men til eieren av ekvipasjen. Slik kunne Kyniska vinne to olympiske titler uten å selv være til stede ved løpene.


== Litteratur ==
Konrad Wickert: Kyniska. I: Der Kleine Pauly (KlP). Band 3, Stuttgart 1969, Sp. 400.
Danielle Panabaker

Danielle Nicole Panabaker (født 19. september 1987 i Augusta, Georgia) er en amerikansk skuespiller.


== Personlig liv ==
Danielle Panabaker ble født i Augusta i Georgia. Foreldrene heter Donna og Harold. Søsteren Kay Panabaker er også skuespiller. Hun flyttet til Los Angeles i tenårene for å bli skuespiller på heltid og gikk på University of California, Los Angeles, hvor hun gikk ut med bachelorgrad i kunst i 2007.


== Karrière ==
Danielle Panabaker startet sin karriere med diverse gjesteroller i TV-serier; Malcolm i midten, CSI: Crime Scene Investigation, Law & Order: Special Victims Unit og Summerland, samt flere fjernsynsfilmer. Sitt gjennombrudd fikk hun i 2005, da hun spilte Layla Williams, en av hovedrollene i fantasy-/superheltfilmen Sky High. Hun var også med i komedien Dine, mine og våre med Dennis Quaid og Rene Russo samme år.
Deretter spilte hun Jane Brooks, datteren til Earl Brooks (Kevin Costner) i thrilleren Mr. Brooks (2007), en film som fikk gode kritikker. Hun var også en sentral del av TV-serien Shark, som gikk over to sesonger fra 2006 til 2008 og som ble sendt på TV3. Hun fikk så en av hovedrollene i Fredag den 13de (2009), en skrekkfilm i Fredag den 13de-rekken, som har vart siden 1980-tallet.
Panabaker har også hatt flere gjesteroller i kjente TV-serier; Grey's Anatomy, Medium og Family Guy. I 2012 var hun med i en annen skrekkfilm, Piranha 3DD, som imidlertid ble en stor flopp, både blant kritikerne og økonomisk sett.


== Filmografi ==


=== Filmer ===


=== Fjernsyn ===


== Eksterne lenker ==
(en) Danielle Panabaker – kategori av bilder, video eller lyd på Commons 
(en) Danielle Panabaker på Internet Movie Database 
(sv) Danielle Panabaker i Svensk Filmdatabas 
(da) Danielle Panabaker på Filmdatabasen 
(da) Danielle Panabaker på Scope 
(fr) Danielle Panabaker på Allociné 
(en) Danielle Panabaker på AllMovie 
(en) Danielle Panabaker hos Turner Classic Movies 
(en) Danielle Panabaker hos Rotten Tomatoes 
(en) Danielle Panabaker hos TV Guide 
(en) Danielle Panabaker hos The Movie Database
Steven Strait

Steven Strait (født 23. mars 1986 i New York) er en amerikansk skuespiller og musiker.


== Personlig liv ==
Steven Strait er født og oppvokst i New York, nærmere bestemt i Greenwich Village. Han gikk på Xavier High School og tok skuespillertimer på Stella Adler Studio of Acting. Han startet som modell i tenårene, men gikk gradvis over til skuespill.
Han er gift med skuespillerinnen Lynn Collins. De ble sammen i 2006, annonserte at de var forlovet i 2007 og giftet seg i desember samme år.


== Karriere ==


=== Skuespiller ===
Steven Strait fikk sitt gjennombrudd allerede i sin første film, superheltfilmen Sky High (2005), hvor han spilte Warren Peace. I 2006 spilte han Caleb Danvers, en av hovedrollene i actionfilmen The Covenant, som ble regissert av Renny Harlin og som også hadde Taylor Kitsch, Sebastian Stan og Chace Crawford på rollelista. Deretter fikk han hovedrollen i Roland Emmerichs 10,000 BC, som ble slaktet av kritikerne og som ikke ble så populær som forventet hos publikum heller. Han spilte også en rolle i dramafilmen Stop-Loss med Ryan Phillippe, Abbie Cornish, Channing Tatum og Joseph Gordon-Levitt.
Han har nylig fått hovedrollen i kriminalserien Magic City, som har fått gode kritikker i USA. Her spiller han Stevie Evans, i en serie som også har Jeffrey Dean Morgan, Olga Kurylenko og Danny Huston på rollelista.


=== Musikk ===
Strait fremførte syv låter på Undiscovered-soundtracket: Boomerang, This Is Living, Never Said Anything, Half Lit, Smart in a Stupid Way (sammen med Ashlee Simpson), Pure Example og House Lights.
Han har også skrevet under for Lakeshore Records, og det er planlagt at han etterhvert skal spille inn et album.


== Filmografi ==


=== Filmer ===
2005 - Sky High .... Warren Peace
2005 - Undiscovered .... Luke Falcon
2006 - The Covenant .... Caleb Danvers
2008 - 10,000 BC .... D'Leh
2008 - Stop-Loss .... Michael Colson
2009 - City Island .... Tony
2012 - After .... Freddy
2013 - Sleeping with the Fishes


=== Fjernsyn ===
2001 - Third Watch .... Teenage Bobby (1 episode)
2010 - Chase .... Jackson Cooper (1 episode)
2012-2013 - Magic City .... Stevie Evans (10 episoder)


== Referanser ==


== Eksterne lenker ==
(en) Steven Strait på Internet Movie Database 
(sv) Steven Strait i Svensk Filmdatabas 
(da) Steven Strait på Filmdatabasen 
(da) Steven Strait på Scope 
(fr) Steven Strait på Allociné 
(en) Steven Strait på AllMovie 
(en) Steven Strait hos Rotten Tomatoes 
(en) Steven Strait hos The Movie Database
Rheinland-Pfalz’ landdag

Rheinland-Pfalz landdag er det folkevalgte parlamentet i den tyske delstaten Rheinland-Pfalz.


== Parlamentsbygningen ==
Delstatsparlamentet har siden 1951 holdt til i Deutschhaus i Mainz. I 1999 ble det såkalte Abgeordnetenhaus (norsk: Representanthuset) bygget, og inneholder parlamentsmedlemmenes kontorer og grupperom. En del av bygningen blir benyttet av delstatens regjering. Det er imidlertid bygget en fuge mellom parlamentets og regjeringens lokaler, dette for å symbolisere skillet mellom den lovgivende og den utøvende makt.


== Historie ==
Det konstituerende møtet i delstatens rådgivende landdag ble avholdt 22. november 1946 og var oppnevnt av den franske okkupasjonsmakten etter forslag fra byer og kretser. Møtet ble holdt i Koblenz Theater, da det i delstatshovedstaden Mainz som følge av ødeleggelsene under den andre verdenskrigen, ikke fantes egnete lokaler. 
Den rådgivende landdagen utarbeidet utkast til delstatens forfatning og dette fikk ved en folkeavstemning 18. mai 1947, tilslutning av 53 % av stemmene. 
Den første landdagen valgt av folket holdt sitt første møte 4. juni 1947 i rådhussalen i Koblenz, og denne byen var dermed administrativ hovedstad i delstaten. Landdagen vedtok 16. mai 1950 å gjennoppbygge Deutschhaus i Mainz og dermed å gjøre Mainz til sete for parlament og regjering.


== Oppgaver ==
Landdagen er delstatens øverste politiske organ, den velger ministerpresidenten og godkjenner delstatsregjeringen. Videre vedtar landdagen delstatens lover, kontrollerer den utøvende makt og deltar i den politiske diskusjon.


== Valg ==
Fra 1947 til 1987 ble det avholdt forholdstallsvalg, der hver velger fikk en stemme. Etter 1991 er valgene avholdt som et sammensatt person- og partivalg. Stemmeberettiget er alle tyskere som har bodd minst tre måneder i delstaten.
Velgerne får to stemmer hver, førstestemmen for personvalget i valgkretsen og andrestemmen for en partiliste. Førstestemmen avgjør med alminnelig flertall hvem som skal representere en av de 51 valgkretsene i landdagen. Det gjelder ingen sperregrense for denne delen av valget, slik at også personer utenfor partiene kan bli valgt.
Den andre stemmen gjelder partilistene og avgjør styrkeforholdet i landdagen. Dersom ett parti vinner flere kretser enn det som styrkeforholdet etter partilistene tilsier (overskuddsmandater) blir disse utlignet med utlikningsmandater og landdagen kan på denne måte bli utvidet. Landdagen skal bestå av minst 101 medlemmer. Valgperioden er fem år.


== Landdagspresidenter ==


== Bildegalleri ==

		
		
		
		


== Eksterne lenker ==
(de) Offisielt nettsted 
(en) Landtag Rheinland-Pfalz – kategori av bilder, video eller lyd på Commons
Regionale kulturnett

Regionale kulturnett ble opprettet i en del fylker fra 1998 og utover. Hensikten var å benytte Internett til å styrke formidlingen av innhold, tilbud og tjenester på kunst- og kulturfeltet. I 2012 fantes det blant annet regionale kulturnett i Møre og Romsdal, Trøndelag, Sogn og Fjordane, Østfold og Aust-Agder.


== Eksterne lenker ==
Møre og Romsdal kulturnett
Trøndelag kulturnett
Sogn og Fjordane kulturnett
Østfold kulturnett
Aust-Agder kulturnett
Theotokos

Theotokos, eller Gudeføderske, ofte litt unøyaktig oversatt Guds mor, er blant trinitariske kristne en vanlig tittel på jomfru Maria. Tittelen ble definert dogmatisk ved konsilet i Efesos i 431.
Den greske formuleringen Theotokos, var rettet mot nestorianismens antatte lære om at Maria kun hadde født Kristi menneskelige natur til verden og ikke den guddommelige. Mot dette ble det fremholdt at Kristus er uløselig både sann Gud og sant menneske. Theotokos ble en særlig fremtredende tittel for Maria i de østlige liturgiene og ble i middelalderen også overført til latin som Dei Genetrix.
André Cardoso

André Fernando Santos Martins Cardoso (født 3. september 1984 i Gondomar) er en portugisisk landeveissyklist. 
27. juni 2017 ble det kjent at han hadde testet positivt for EPO i en dopingtest tatt 18. juni.


== Meritter ==


== Referanser ==


== Eksterne lenker ==
(en) André Cardoso – Olympedia 
(en) André Cardoso – Sports-Reference (OL-resultater – arkivert) 
(en) André Cardoso – ProCyclingStats 
(en) André Cardoso – Cycling Archives 
(en) André Cardoso – Cycling Quotient 
(en) André Cardoso – CycleBase
Marcos García

Marcos García Fernández (født 4. desember 1986 i San Martin de Valdeiglesias) er en spansk landeveissyklist. Han syklet for kontinentallaget Kinan Cycling Team. Han har vært profesjonell syklist siden 2009.


== Meritter ==


== Referanser ==


== Eksterne lenker ==
(en) Marcos García – ProCyclingStats 
(en) Marcos García – Cycling Archives 
(en) Marcos García – Cycling Quotient 
(en) Marcos García – CycleBase 
(en) Marcos García – TheSports.org
Mikel Landa

Mikel Landa Meana (født 13. desember 1989 i Murgia) er en spansk profesjonell landeveissyklist. Han sykler for UCI WorldTour-laget Team Bahrain McLaren.


== Meritter ==


== Referanser ==


== Eksterne lenker ==
(en) Mikel Landa – kategori av bilder, video eller lyd på Commons 
(de) Mikel Landa – Munzinger Sportsarchiv 
(en) Mikel Landa – ProCyclingStats 
(en) Mikel Landa – Cycling Archives 
(en) Mikel Landa – Cycling Quotient 
(en) Mikel Landa – CycleBase 
(es) Mikel Landa – as.com
Viagra, biff og bernaisesaus

Viagra, biff og bernaisesaus er ett album fra pop-country-bandet Gunslingers. Albumet ble sluppet i 2011, som bandets tredje album. Totalt inneholder albumet 14 sanger. 


== Sporliste ==
Nils Bernt Rinde

Nils Bernt Rinde (født 18. april 1972) er en sivil/militær skytter oppvokst på Vanse i Farsund kommune, Vest-Agder. Rinde er bosatt i Lindesnes kommune. Han startet med rifleskyting som seksåring i Farsund skytterlag, og er utnevnt til æresmedlem. Nils Bernt er også medlem av Holum skytterlag.
Rinde debuterte på Landsskytterstevnet i 1983, 11 år gammel.
Han ble landsdelkretsmester i baneskyting i 1987 i klassen Rekrutt, det som i dag er Eldre Rekrutt i Det Frivillige Skyttervesen (DFS).
Rinde sikret seg sin første norgesmestertittel i 1992, da han vant klassen for vernepliktige/befalselever i Militært Norgesmesterskap på Sessvoll. 
Som 22-åring i 1994 ble han vinner av den første stangfinalen som er arrangert på Landsskytterstevnet. Rinde benyttet Forsvarets AG-3 i konkurransen, og det er sannsynligvis første gang Oberst Georg Stangs minnemedalje er vunnet av en utøver som brukte AG-3. Rinde er per 2019 blitt norgesmester seks ganger i Stangskyting; 1994, 1998, 2009, 2012,  2014 og 2019. Nils Bernt har 18 deltakelser i stangfinalen. Som følge av pandemi (Covid-19) ble det ikke arrangert landsskytterstevne i 2020 og 2021. AG-3 våpenet ble for siste gang brukt i konkurransen om Oberst Georg Stangs minnemedalje i 2019. Våpenet er besluttet tatt ut av konkurransen. I august 2021 ble det arrangert Skytternes Mestermøte på Terningmoen i Elverum, som en erstatning for at landsskytterstevnet ble avlyst på grunn av Covid-19.
Nils Bernt Rinde er også norgesmester i felthurtigskyting fra Landsskytterstevnet på Lesja i 2005. Han har også deltatt i flere felthurtigfinaler før og etter NM-gullet.
Rinde har seks NM-gull i militær skyting; i 1992, 2008, 2010, 2014, 2015 og 2021. I tillegg kommer flere pallplasseringer.
Nils Bernt har vært med å sikre flere laggull i militært norgesmesterskap for avdelingene: Agder Heimevernsdistrikt 07, Agder og Rogaland Heimevernsdistrikt 08.
Han er også flere ganger vinner av major Arne Laudals minnemedalje, som deles ut til vinner av stangskytingen på Agderstevnet (skyttersamlagene Vest-Agder, Agder og Aust-Agder).
Nils Bernt Rinde vant NM-medalje i baneskyting som klasse 5-utøver på Landsskytterstevnet i Sandnes i 2004. 
Rinde har siden 2017 jobbet som seniorrådgiver kommunikasjon i det statlige veiselskapet Nye Veier.
Sachsen-Anhalts landdag

Sachsen-Anhalts landdag er det folkevalgte parlament i den tyske delstaten Sachsen-Anhalt. Landdagen holder til i delstatshovedstaden Magdeburg.


== Historie ==
Det første valg til landdagen etter gjenforeningen ble holdt 15. oktober 1990. Valgperioden er fem år.


== Valgresultater ==


== Landdagspresidenter ==


== Eksterne lenker ==
(de) Offisielt nettsted 
(en) Landtag Sachsen-Anhalt – kategori av bilder, video eller lyd på Commons
St. Petersburgs myntverk

St. Petersburgs myntverk (russisk:Санкт-Петербу́ргский моне́тный двор) er et av verdens største myntverk. Det ble grunnlagt av Peter den store i 1724 på Peter-Paulus-festningen og det er en av de eldste industribedriftene i St. Petersburg.


== Galleri ==

		


== Eksterne lenker ==
Шишанов В. А. К истории создания Банковского монетного двора // Хранитель Эрмитажа: Сборник воспоминаний и научных статей к 100-летию со дня рождения И. Г. Спасского. СПб.: Изд-во Гос. Эрмитажа, 2004. С.221-228
Offisielt nettsted 
(en) Saint Petersburg Mint – kategori av bilder, video eller lyd på Commons  (russisk)
Thüringens landdag

Thüringens landdag er det folkevalgte parlamentet i den tyske delstaten Thüringen. Landdagen holder sine møter i delstatshovedstaden Erfurt.


== Parlamentsbygningene ==
Landdagen holder til i flere bygninger i Arnstädterstrasse i Erfurt. Den eldste bygningen ble oppført mellom 1936 og 1937 i nyklassisistisk stil. Plenumssalen finnes i en bygning fullført i 2003. Et høyhus fra 1951 brukes til kontorer.


== Historie ==
Det første valget til landdagen etter gjenforeningen ble holdt 14. oktober 1990. Ved dette valget og de senere, har CDU vært det største partiet.


== Oppgaver ==
Landdagen er delstatens lovgivende makt, velger ministerpresidenten og kontrollerer den utøvende makt.


== Valg ==
Valget foregår ved en kombinasjon av personvalg og partivalg. Førstestemmen gjelder et personvalg i valgkretsen, mens andrestemmen går til en partiliste. Sperregrensen er 5 % og partier som kommer under denne grensen blir ikke representert i landdagen. 


=== Valget i 2009 ===


=== Valget i 2014 ===


=== Valget i 2019 ===


== Landdagspresidenter ==


== Bildegalleri ==

		
		


== Eksterne lenker ==
(de) Offisielt nettsted 
(en) Thüringer Landtag – kategori av bilder, video eller lyd på Commons
Kenskijslepen

Kenskijslepen (russ. Кенский волок / Kenskij volok) er en seks kilometer lang gammel ferdselsvei over vannskillet mellom Østersjøen og Kvitsjøen. Slepen gir en forbindelse mellom vannveiene på vest- og østsiden av vannskillet og har vært benyttet til varetransport mellom Østersjøen og Kvitsjøen siden middelalderen. Fortsatt står tre kapeller og enkelte bygninger langs veien som vitner om svunne tiders aktiviteter.
Vannveien fra vest mot Kenskijslepen fulgte Neva, Ladoga, Svir og Onega, og fortsatte opp langs elvene Vodla og Tsjereva. Vannveien fra øst mot slepen fulgte elvene Onega og Kena opp til innsjøen Kenozero og fortsatte opp langs elvene Potsja og Volosjova til innsjøen Volotskoje (92 moh.). Ferdselsveien begynte ved innsjøens vestende et kort stykke opp langs elven Rezjma og endte ved landsbyen Zavolotsje ved Tsjereva.
Kenskijslepen går i et flatt og myrlendt og stedvist skogbevokst terreng. Rundt 6 km nord for slepens begynnelse ved innsjøen Volotskoje ligger det laveste punktet på vannskillet mellom Østersjøen og Kvitsjøen. Dette punktet ligger mellom elvene Tsjerevskij som er en bielv til Tsjereva, og Vinela som renner ut i innsjøen Volotskoje. Punktets høyde ligger mellom 92 og 100 moh. og anslås til 97 moh.


== Kilder ==
N.A. Makarov: Portages of the Russian North: Historic geography and archaeology, Fennoscandia archaeologica XI, 1994, sidene 13–27. online
L.A. Pletsjko: Gamle vannveier, Kapittelet Langs elvene Volosjka, Volosjma, Onega, Kena, Kenozero, Potsja, Volosjeva, sjøen Volotskoje, Tsjereva og Vodla, FIS, Moskva 1985. (russisk)


== Eksterne lenker ==
Topografisk kart over Kenskijslepen med omgivelser, Marsjruty (russisk)
Satellittkart over Kenskijslepen, wikimapia.org (russisk)
Billedserie fra Kenskijslepen, esosedi.ru (russisk)
Västanfors kirke

Västanfors kirke (svensk: Västanfors kyrka) ligger i Västanfors i Fagersta kommune i Västmanlands län, Sverige.
Tidligere lå det en trekirke fra 1642 på stedet. Den nåværende kirken ble bygget 1824–27 og innviet i 1830. Kirken ble renovert i 1987–88 under ledelse av arkitekt Jerk Alton.


== Eksterne lenker ==
Offisielt nettsted 
(en) Västanfors kyrka – kategori av bilder, video eller lyd på Commons 
Västanfors kyrka
Friidrett under Sommer-OL 2012 – 5 000 meter menn

5000 meter for herrer under sommer-OL 2012 i London ble arrangert den 8. - 11. august 2012 på  Olympiastadion.


== Resultater ==


=== Runde 1 ===
Kvalifikasjonskrav: De første 5 i hvert heat (Q) pluss utøverne med de 5 raskeste tidene (q) kvalifiserte seg.


==== Heat 1 ====


==== Heat 2 ====


=== Finale ===

Kommentarer: Q- Kvalifisert etter plassering
q - Kvalifisert på tid 
PB - Personlig rekord
NR - Nasjonalrekord
SB - Årsbeste
DQ - Diskvalifisert
DNS - Startet ikke
DNF - Fullførte ikke


== Referanser ==
Romtraktaten

Romtraktaten (engelsk: Outer Space Treaty, fransk: Traité de l'espace er en internasjonal avtale fra 1967 som regulerer rettslige spørsmål om rommet og fremmede himmellegemer.


== Opprinnelig innhold ==
Traktaten kom til under romkappløpet mellom USA og Sovjetunionen etter amerikansk initiativ og landsettingen av den ubemannede sovjetiske romsonden Luna IX på månen i 1966. Traktaten kan ses på som en fortsettelse av avtalen om forbud mot testing av kjernevåpen i rommet, atmosfæren og havet som USA, Storbritannia og Sovjetunionen undertegnet i august 1963, i tillegg til tre FN-resolusjoner om det ytre rommet (nr. 1721, 1884 og 1962. I traktaten slås det fast at utforskningen av det ytre rom skal skje «for hele menneskeheten» og at ingen stat kan gjøre territoriale krav eller forhindre en annen stats tiltredelse i rommet eller himmellegemer (inklusive månen). Traktatpartnerne er enige om å ikke åpne militære baser på månen eller andre himmellegemer, og å ikke plassere ut kjernevåpenbærere eller andre masseødeleggelsesvåpen i bane rundt jorden eller på himmellegemer. De undertegnende statene er videre ansvarlige for skader som oppstår ved romvirksomhet, også private som sådan, og lover å holde alle stasjoner og alle romfartøyer på månen og andre himmellegemer åpne for representanter fra andre stater som er tilsluttet traktaten.


== Kompletteringer ==
Traktaten har senere blitt komplettert ytterlige med avtaler som gjelder virksomhet i ytre rom. Den 22. april 1968 ble redningsavtalen undertegnet, og 3. desember samme år trådte den i kraft. Denne omhandler unnsetning og tilbakesending av romfarere og etterlating av formål som sendes ut i det ytre rom. Romtraktatens artikler 6 og 7, som beskriver traktatstatenes skadeansvar, ble komplettert og presisert i konvensjonen 29. mars 1972 om internasjonalt ansvar for skade som forårsakes av romformål, ansvarskonvensjonen. I registreringskonvensjonen 14. januar 1975 ble det spesifisert hvordan stater ifølge traktatens artikkel 8 skal redegjøre for oppskutte formål til FNs romkomite i og for registrering i et offentlig register. En traktat fra 1979 om virksomhet på månen og andre himmellegemer har blitt undertegnet av tretten stater, dog ingen av de større romfartsnasjonene.


== Referanser ==


== Litteratur ==
Anna-Karin Bergman (2002). «Trender inom rymdrätten» (PDF) (svensk). Juridiska fakulteten vid Lunds universitet. 
Nationalencyklopedin, bind 16 s. 112, oppslagsord Rymdrätt
Lunokhod-programmet

Lunokhod-programmet var et sovjetisk romprogram hvor man utforsket månens ytre med radiostyrte kjøretøyer. Programmet ble utviklet i stor hemmelighet og var derfor i stor del ukjent for den vestlige verden, selv etter månelandingen. Etter oppløsningen av Sovjetunionen har en betydelig kunnskapsutveksling funnet sted mellom amerikanske og russiske teknikere. Dette har blant annet gitt inspirasjon til de amerikanske Mars-roverne. Minst fire kjøretøy ble bygget. Den første ble ødelagt under oppskytning. Lunokhod 1 og Lunokhod 2 landet vellykket på månens overflate. En Lunokhod 3 ble også bygget, men ble aldri sendt til månen. Denne finnes i dag på NPO Lavochkins museum.
Deler av de konstruksjonene som ble tatt frem under utviklingen av Lunokhod-programmet ble senere brukt som grunnlag for de fjernstyrte robotene som renset opp etter Tsjernobyl-ulykken